Държавен вестник, бр. 49, 2025 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  49
за извършване на универсалната пощенска 
услуга и на другите пощенски оператори; 
обстоятелствата, които се вписват в ре­
гистъра, условията и редът за създаването, 
поддържането и ползването на регистъра се 
определят с наредба на Министерския съвет 
по предложение на Комисията за регулиране 
на съобщенията.“;
б) в ал. 5 думите „Закона за мерките срещу 
финансирането на тероризма“ се заменят със 
„Закона за мерките срещу финансирането на 
тероризма и на разпространението на оръжия 
за масово унищожение“.
2. В чл. 47, ал. 2, т. 4:
а) в буква „д“ думите „Закона за мерките 
срещу финансирането на тероризма“ се заменят 
със „Закона за мерките срещу финансиране­
то на тероризма и на разпространението на 
оръжия за масово унищожение“;
б) в буква „е“ след думите „собственици 
на заявителя“ се поставя запетая и се добавя 
„както и свързаните с тях лица“;
в) буква „и“ се отменя.
3. В чл. 57, ал. 1:
а) в т. 4 думите „чл. 15, ал. 8 от Закона за 
мерките срещу финансирането на тероризма“ 
се заменят с „чл. 18 от Закона за мерките срещу 
финансирането на тероризма и на разпростра­
нението на оръжия за масово унищожение“;
б) в т. 5 накрая думите „и „и“ се заличават.
4. Създава се нов чл. 58:
„Чл. 58. (1) За неизпълнение на Закона за 
мерките срещу изпирането на пари или на 
Закона за мерките срещу финансирането на 
тероризма и на разпространението на оръ­
жия за масово унищожение и на актовете по 
прилагането им Комисията за регулиране на 
съобщенията с мотивирано решение може да 
наложи една или повече от следните прину­
дителни административни мерки:
1. да отправи предупреждение към пощен­
ския оператор;
2. да разпореди преустановяване на неиз­
пълнението и/или отстраняване на неговите 
последици, и/или привеждане дейността на 
пощенския оператор, притежаващ индивиду­
ална лицензия за извършване на услуги по 
чл. 39, т. 3, в съответствие с посочените актове;
3. да забрани осъществяването на услуга 
от обхвата на индивидуалната лицензия по 
чл. 39, т. 3 за срок до 6 месеца;
4. да разпореди на пощенския оператор, 
притежаващ индивидуална лицензия за из­
вършване на услуги по чл. 39, т. 3, да осво­
боди едно или повече лица, оправомощени 
да управляват и представляват съответното 
лице, и да отнеме управителните и предста­
вителните му права до освобождаването му, 
включително да наложи временна забрана на 
лицето или на лицата да заемат длъжности в 
пощенски оператор.
(2) При определяне на вида на принудител­
ната мярка по ал. 1 Комисията за регулиране на 
съобщенията взема предвид обстоятелствата 
по чл. 123а, ал. 1 и 3 от Закона за мерките 
срещу изпирането на пари.
(3) На интернет страницата на Комисията 
за регулиране на съобщенията се публикува 
всяка приложена принудителна администра­
тивна мярка по ал. 1 при спазване на чл. 122 от 
Закона за мерките срещу изпирането на пари.
(4) При откриване на производство по 
прилагане на принудителна административна 
мярка по ал. 1 се уведомява Държавна агенция 
„Национална сигурност“.
(5) Обжалването на решението по ал. 1 не 
спира неговото изпълнение.
(6) Председателят на Комисията за ре­
гулиране на съобщенията може да отправи 
препоръка към пощенския оператор, прите­
жаващ индивидуална лицензия за извършване 
на услуги по чл. 39, т. 3, относно правилното 
прилагане на посочените в ал. 1 актове.“
5. В чл. 95а:
а) досегашният текст става ал. 1 и в нея 
след думите „чл. 95“ се поставя запетая и се 
добавя „ал. 1“;
б) създава се ал. 2:
„(2) Оправомощените служители по ал. 1 
имат правата съгласно глава девета от Закона 
за мерките срещу изпиране на пари.“
6. В чл. 95б т. 3 се изменя така:
„3. дават задължителни предписания за 
отстраняване на несъответствия с този закон, 
Закона за мерките срещу изпирането на пари, 
Закона за мерките срещу финансирането на 
тероризма и на разпространението на оръ­
жия за масово унищожение и актовете по 
прилагането им.“
7. В чл. 96, ал. 1 думите „чл. 95а, т. 4“ се 
заменят с „чл. 95а, ал. 1, т. 4“.
8. В § 1 от допълнителната разпоредба се 
създават т. 38 и 39:
„38. „Свързани лица“ по чл. 47, ал. 2, т. 4, 
буква „е“ е понятие по смисъла на § 1 от до­
пълнителните разпоредби на Търговския закон.
39. „Действителен собственик“ по чл. 43, 
ал. 1, т. 12 и чл. 47, ал. 2, буква „д“ и буква 
„е“ е понятие по смисъла на § 2 от допъл­
нителните разпоредби на Закона за мерките 
срещу изпирането на пари.“
9. В останалите текстове на закона думите 
„Закона за мерките срещу финансирането на 
тероризма“ се заменят със „Закона за мер­
ките срещу финансирането на тероризма и 
на разпространението на оръжия за масово 
унищожение“.
§ 38. В Закона за хазарта (обн., ДВ, бр. 26 
от 2012 г.; изм., бр. 54, 82 и 94 от 2012 г., бр. 68 
от 2013 г., бр. 1 и 105 от 2014 г., бр. 61 и 79 от 
2015 г., бр. 74 и 98 от 2016 г., бр. 103 от 2017 г., 
бр. 42 от 2019 г., бр. 14, 69 и 104 от 2020 г., 
бр. 11 и 14 от 2021 г., бр. 61 от 2022 г., бр. 84, 
106 и 108 от 2023 г. и бр. 41, 42 и 70 от 2024 г.) 
се правят следните изменения и допълнения:
1. В чл. 8:
а) алинея 1 се изменя така:
„(1) Лиценз за организиране на хазартна 
игра, за производство, разпространение и